smcproject/ml-wiki-sentences huggingface dataset:
10000 BC ക്കുമുമ്പുള്ള മഹാശിലായുഗകാലത്ത്‌ ഇവിടെ മനുഷ്യവാസമുണ്ടായിരുന്നു എന്നതിനു തെളിവാണ്‌ മുനിയറകളും ഗുഹാക്ഷേത്രവും ശിലാലിഖിതങ്ങളും .
മുതുവാന്മാർ മലയുടെ ചെരുവുകളിലും മറ്റും പാർക്കുന്നുണ്ടെങ്കിലും അഞ്ചുനാട്ടുകാരായ ഗ്രാമക്കാരാണ്‌ മുമ്പെയുള്ള താമസക്കാർ.
അഞ്ചുനാടിന്റെ പൂർവ്വികർ പാണ്ടിനാട്ടിൽ നിന്നും രാജകോപം ഭയന്ന്‌ കൊടൈക്കാടുകൾ കയറി.
അവർ മറഞ്ഞിരിക്കാനൊരിടം തേടി അലഞ്ഞു.
പല ജാതികളിൽപ്പെട്ട അവരുടെ കൂട്ടത്തിൽ തമ്പ്രാക്കളും കീഴാളരുമുണ്ടായിരുന്നു.
അഞ്ചുനാട്ടുപാറയിൽ ഒത്തുചേർന്ന അവർ പാലിൽതൊട്ട്‌ സത്യം ചെയ്‌ത്‌ ഒറ്റ ജാതിയായി.
അവർ അഞ്ച്‌ ഊരുകളുണ്ടാക്കി അഞ്ചുനാട്ടുകാരായി ജീവിച്ചു പോന്നു.
മറയൂർ, കാരയൂർ, കീഴാന്തൂർ, കാന്തല്ലൂർ, കൊട്ടക്കുടി എന്നിവയാണ്‌ ഈ അഞ്ചുനാടുകൾ.
അതുകൊണ്ടുതന്നെ അഞ്ചുനാട്‌ എന്നും മറയൂരിനു പേരുണ്ട്‌.
അവർക്ക്‌ അവരുടേതായ നീതിയും നിയമങ്ങളും ശിക്ഷാരീതികളുമുണ്ട്‌.
നാലുവശവും മലകൾ ഉയർന്നു നിൽക്കുന്ന മറയൂർതടം .
അങ്ങു ദൂരെ കാന്തല്ലൂർ മലയുടെ താഴ്‌വാരം വരെ നീണ്ടു പോകുന്ന വയലുകൾ.
കാന്തല്ലൂർ മലയുടെ നെറുകയിൽ അഞ്ചുനാടിന്റെ കാന്തല്ലൂർ ഗ്രാമം.
പിന്നെ താഴേക്കു ചെരിഞ്ഞ്‌ കീഴാന്തൂർ ഗ്രാമവും കാരയൂർ ഗ്രാമവും.
കൊട്ടകുടി ഗ്രാമം കാന്തല്ലൂർ മലയ്‌ക്കപ്പുറമാണ്‌.
അവർക്ക്‌ അവരുടേതായ ദൈവങ്ങളും ആഘോഷങ്ങളുമുണ്ട്‌.
തെങ്കാശിനാഥനും അരുണാക്ഷിയമ്മയും മുരുകനും ഗണപതിയും അടക്കം ധാരാളം അമ്പലങ്ങൾ ഇവിടെ കാണപ്പെടുന്നു.
സമകാലിക ചരിത്രം മറയൂരിലെ സംരക്ഷിത ചന്ദനത്തോട്ടം‍
പക്ഷേ ഇപ്പോൾ സ്‌ഥിതി ആകെ മാറി.
വയലുള്ള ഊരുകാർ കുറവാണ്‌.
ഉള്ള വയലുകളെല്ലാം കുടിയേറിവന്ന മലയാളികൾ സ്വന്തമാക്കി.
ഊരുകാരുടെ എസ്‌.
എൽ.സി ബുക്കിലെ ജാതിക്കോളം ഒഴിഞ്ഞു കിടക്കുന്നു.
ആദിവാസികളാണോ മലവേടനാണോ പിള്ളമാരാണോ എന്ന്‌ തീരുമാനമാവാതെ ബിരുദമെടുത്തവർപോലും കരിമ്പുകാട്ടിൽ പണിക്കുപോയി ജീവിക്കുന്നു.
സാംസ്കാരികം മുനിയറകൾ
മഹാശിലായുഗസംസ്‌ക്കാരത്തിന്റെ ബാക്കിപത്രം എന്ന് വിശേഷിപ്പിക്കപ്പെടുന്ന മുനിയറകളാണ്‌ മറയൂരിന്റെ മറ്റൊരു പ്രത്യേകത.
ഇത് അക്കാലത്തുള്ളവരെ മറവുചെയ്‌ത ശവക്കല്ലറകളാണെന്നും മുനിമാർ തപസ്സുചെയ്‌തിരുന്നിടമാണെന്നും പറയപ്പെടുന്നു.
ഒരാൾക്ക്‌ നില്‌ക്കുകയും കിടക്കുകയും ചെയ്യാവുന്ന ഉയരവും നീളവുമുണ്ട്‌ ഓരോ മുനിയറക്കും.
പലതും പൊട്ടിയും അടർന്നും വീണു തുടങ്ങി.
മറയൂർ കോളനി കഴിഞ്ഞ്‌ ഹൈസ്‌കൂളിനരുകിലെ പാറയിൽ ധാരാളം മുനിയറകളുണ്ട്‌.
ഇവിടുത്തെ  ഹൈസ്‌ക്കൂളിനു പുറകിലെ പാറയുടെ നെറുകയിൽനിന്നും മലയുടെ ചെരിവുകളിൽനിന്നും നോക്കിയാൽ പാമ്പാറൊഴുകുന്നതു കാണാം.
കൂടാതെ കോവിൽ കടവും തെങ്കാശിനാഥൻ കോവിലും കാണാം.
നാച്ചിവയലിലെ കരിമ്പുകാടുകളും, ചന്ദനമരങ്ങളും, പൈസ്‌നഗർ സെമിനാരിയും ഇവിടുത്തെ ആകർഷണങ്ങളാണ്.
പണ്ട്‌ പാണ്‌ഡവരുടെ തേരുരുണ്ട് ഇവിടുത്തെ ഒരു ഒരു മുനിയറയുടെ മുകളിലെ കല്‌പാളികളിൽ രണ്ടു വരകളുണ്ടായി എന്ന് പറയപ്പെടുന്നു.
തെങ്കാശിനാഥൻ ക്ഷേത്രം
പാണ്ഡവർ വനവാസക്കാലത്ത്‌ മറയൂരിൽ എത്തിയിരുന്നു എന്നും അവർ ഒറ്റക്കല്ലിൽ പണിതതാണ്‌ ഈ ക്ഷേത്രം എന്നും പറയുന്നു.
കോവിൽക്കടവിൽ പാമ്പാറിന്റെ തീരത്താണ്‌ ക്ഷേത്രം.
അവിടെ ഒരു ഗുഹാമുഖമുണ്ട്‌.
പ്രാചീനലിപികളിൽ എന്തൊക്കെയോ കല്ലിൽ കൊത്തിവെച്ചിട്ടുണ്ട്‌.
അതുവായിക്കാനായാൽ ഗുഹാമുഖം തുറക്കുമത്രേ.
ഗൂഹ അവസാനിക്കുന്നത്‌ മുരുകന്റെ പഴനിമലയിലാണുപോലും.
ഏതായാലും അടുത്തകാലത്തൊന്നും ആ ശിലാലിഖിതങ്ങൾ ആർക്കും വായിക്കാനായിട്ടില്ല.
അക്കാതങ്കച്ചി മല
നാലുവശവും മലകളാണെങ്കിലും അക്കാതങ്കച്ചി മലയ്‌ക്കാണ്‌ കഥ പറയാനുള്ളത്‌.
മുമ്പ്‌ കൂട്ടുകാരികൾ വിറകുപെറുക്കാൻ കാട്ടിൽ പോയി.
അവർ വിറകുപെറുക്കിക്കഴിഞ്ഞ്‌ ക്ഷീണമകറ്റാൻ ഒരു ഗുഹയക്കുള്ളിൽ കയറി ഇരുന്ന്‌ പേൻ പെറുക്കിക്കൊണ്ടിരുന്നു.
പേൻപെറുക്കിയിരുന്നു അക്കൂട്ടത്തിലെ അനിയത്തിയും ജ്യേഷ്‌ഠത്തിയും ഉറങ്ങിപ്പോയി.
കൂട്ടുകാരൊക്കെ വിറകുമായി നടന്നു.
അനിയത്തിയേയും ജ്യേഷ്‌ഠത്തിയേയും കാണാതെ അന്വേഷിച്ചു വന്നവർ കണ്ടത്‌ ഗുഹാമുഖം അടഞ്ഞിരിക്കുന്നതാണ്‌.
അന്നുമുതൽ ആ മലക്ക്‌ അക്കാതങ്കച്ചി മലയെന്നു പേരു വന്നു.
മൂന്നാറിന്‌ സമാനമായ തണുപ്പ്‌ മറയൂരുമുണ്ട്‌.
എന്നാൽ മഴ വളരെ കുറവാണ്‌.
അത്‌ പുതച്ചിക്കനാൽ വഴി തടത്തെ നനക്കുന്നു.
പെയ്യുന്നത്‌ അധികവും നൂർമഴയാണ്‌.
വർഷത്തിൽ 50 സെമി താഴെയാണ്‌ മഴ ലഭിക്കുന്നത്‌.
കേരളത്തിൽ ഇടവപ്പാതി തകർത്തുപെയ്യുമ്പോൾ മറയൂരിൽ കാറ്റാണ്‌.
ആളെപ്പോലും പറത്തിക്കളയുന്നകാറ്റ്‌.
മലമുകളിൽ മഴപെയ്യും.
തുലാമഴയാണ്‌‌ കൂടുതൽ.
നാലു വശവുമുള്ള മലകൾ മഴയെ തടഞ്ഞു നിർത്തും.
അതുകൊണ്ട്‌ എപ്പോഴും താഴ്‌വര മഴ നിഴലിലാഴ്‌ന്നു കിടക്കും.
പിന്നെ മഞ്ഞാണ്‌.
വർഷത്തിൽ അധികവും ഈ കാലാവസ്ഥയായതുകൊണ്ട്‌ ശീതകാല പച്ചക്കറിക്കളായ കാരറ്റ്‌, ബീറ്റ്‌ റൂട്ട്‌, കാബേജ്‌, കോളിഫ്‌ളവർ, ഉരുളക്കിഴങ്ങ്‌, ഉള്ളി തുടങ്ങിയവ നന്നായി വളരും.
കേരളത്തിൽ ആപ്പിൾ വിളയുന്ന ഏക സഥലമാണ്‌ അഞ്ചുനാടുകളിലൊന്നായ കാന്തല്ലൂർ.
ഈ സവിശേഷ കാലാവസ്ഥകൊണ്ടാവാം ചന്ദനം വളരാനും കാരണം.
തമിഴരും മലയാളികളും ഇടകലർന്നു ജീവിക്കുന്നു.
മലമുകളിൽ ആദിവാസിവിഭാഗത്തിൽപ്പെട്ട മുതുവാൻമാർ താമസിക്കുന്നുണ്ട്‌.
തമിഴരിൽ അധികവും കണ്ണൻ ദേവൻ തോട്ടത്തിൽ നി്‌ന്ന്‌ പിരിഞ്ഞശേഷം മറയൂരിൽ താമസമാക്കിയവരാണ്‌.
കച്ചവടവും കാലിനോട്ടവുമൊക്കെയായി പലതരത്തിൽ വന്നവരുമുണ്ട്‌.
മലയാളികളിൽ അധികവും നഗർ കിട്ടിവന്നവരാണ്‌.
ജോലികിട്ടി വന്നവരും കുടിയേറി വന്നവരുമുണ്ട്‌.
പട്ടം താണുപിള്ള ഇടുക്കി ജില്ലയിലെ പല ഭാഗങ്ങളിൽ നഗർ അനുവദിച്ചപ്പോൾ അതിലൊന്ന്‌ മറയൂരായിരുന്നു.
അന്നു അഞ്ചേക്കർ നഗർ കിട്ടിയ പലരും അതുപേക്ഷിച്ചുപോയി.
കാലാവസ്ഥയുമായി മല്ലിടാൻ വയ്യാതെയും ഉള്ളിയും ഉരുളക്കിഴങ്ങും മാത്രമേ വിളയൂ എന്ന ധാരണയിലുമായിരുന്നു.
മുൻകാലങ്ങളിൽ മറയൂരിലെ പ്രധാനകൃഷി നെല്ലായിരുന്നു.
എന്നാൽ ഇപ്പോഴത്തെ പ്രധാനകൃഷി കരിമ്പാണ്‌.
ശർക്കര ഉണ്ടാക്കുന്നതിനുവേണ്ടിയാണ്‌ ഇവിടെ കരിമ്പുകൃഷിചെയ്യുന്നത്‌.
ഗുണനിലവാരത്തിന്‌ പേരുകേട്ടതാണ്‌ മറയൂർ ശർക്കര .
നിറം കൂടുതലായതുകൊണ്ട്‌ ഹൽവയുണ്ടാക്കാൻ മറയൂർ ശർക്കരയ്‌ക്കാണ്‌ കൂടുതൽ പ്രിയം.
ഒരിക്കൽ കരിമ്പുനട്ടാൽ നാലഞ്ചുവർഷത്തേക്ക്‌ വേറെ ചെടി നടേണ്ട.
കരിമ്പുവെട്ടിക്കഴിഞ്ഞാൽ വയലിൽ തീയിടുകയാണ്‌ ചെയ്യുന്നത്‌.
പിന്നെ ഒരാഴ്‌ചയോളം വെള്ളം കെട്ടിനിർത്തും.
കത്തിയ കരിമ്പിൻ കുറ്റികൾ തളിർക്കാൻ തുടങ്ങും.
ഇന്ന്‌ തെങ്ങ്‌ വ്യാപകമായിക്കഴിഞ്ഞു.
അഞ്ചുനാടുകളിൽ മാത്രമുള്ള കൃഷിരീതിയാണ്‌ പൊടിവിത.
പണ്ട്‌ പണ്ട്‌ രണ്ടയൽക്കാർ തമ്മിൽ പിണക്കമായിരുന്നു.
ഒന്നാമൻ തന്റെ വയലിൽ വിത്തുവിതച്ചു.
വിത്തുമുളച്ചുവരുന്നതു കണ്ടപ്പോൾ അയൽക്കാരന്‌ സഹിച്ചില്ല.
അയാൾ തന്റെ കാളയെ വെച്ച്‌ മുളച്ചുവന്ന നെല്ലുമുഴുവൻ ഉഴുതുമറിച്ചിട്ടു.
ഒന്നാമൻ പരാതിയുമായി നാട്ടുകൂട്ടത്തെ സമീപിച്ചു.
നാട്ടുകൂട്ടം സത്യമറിയാൻ വന്നപ്പോൾ കണ്ടത്‌ ഉഴുതുമറിച്ചിട്ട വയലിൽ നെല്ല്‌ തഴച്ചു വളരുന്നതാണ്‌.
അന്നുതുടങ്ങിയതാണിവിടെ പൊടിവിത.
വിനോദ സഞ്ചാരകേന്ദ്രങ്ങൾ അഞ്ച് നാട് എന്ന ചരിത്ര പരമായി പ്രാധാന്യമുള്ള ഒരു സ്ഥ്ലലം ഇവിടെ സ്ഥിതി ചെയ്യുന്നു.
വളരെ പുരാ‍തന രീതിയിലെ ആഘോഷങ്ങളും ആചാരങ്ങളും  ഇവിടെ കാണാം.
ഇവിടെക്ക് റോഡുമാർഗ്ഗം എത്തിച്ചേരാവുന്നതാണ്.
മൂന്നാറിലെത്തുന്ന സഞ്ചാരികൾ ഇരവികുളം വരയാട്‌ സങ്കേതവും മാട്ടുപ്പെട്ടിയിലും കൂടാതെ മറയൂരിലേക്കും എത്തിച്ചേരാവുന്നതാണ്.
തൂവാനം വെള്ളച്ചാട്ടം - മറയൂരിലെ ഒരു പ്രധാന ആകർഷണമാണ് രാജീവ്ഗാന്ധി ദേശീയപാർക്ക് -  മറയൂരിന് സമീപത്തുള്ള  ഈ പാർക്ക് ഇവിടുത്ത് പ്രധാന ആകർഷണമാണ്.
ചിത്ര ശേഖരം കരിമുട്ടി വെള്ളച്ചാട്ടം - മറയൂർ മറയൂരിലെ സംരക്ഷിത ചന്ദന വനം രാജീവ് ഗാന്ധി ചിൽഡ്രൻസ് നേച്വർ പാർക്ക്, മറയൂർ അവലംബം Marayoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മറക്കില്ലൊരിക്കലും ഇംഗ്ലീഷ് വിലാസം https://ml.wikipedia.org/wiki/Marakkillorikkalum
അമൂല്യ ഫിലിംസിന്റെ ബാനറിൽ ഫാസിൽ കഥയും തിരക്കഥയുമെഴുതി സംവിധാനം ചെയ്ത് 1983ൽ പ്രദർശനത്തിനെത്തിയ ചലച്ചിത്രമാണു് മറക്കില്ലൊരിക്കലും .
സംഭാഷണമെഴുതിയത് എസ്.എൽ. പുരം സദാനന്ദൻ ആണ് പ്രേംനസീർ , അംബിക , ശങ്കർ , പൂർണ്ണിമ ജയറാം , മമ്മൂട്ടി , സീമ , മോഹൻലാൽ , ജഗന്നാഥ വർമ്മ , കവിയൂർ പൊന്നമ്മ , ആലുംമൂടൻ തുടങ്ങിയവരായിരുന്നു പ്രധാന അഭിനേതാക്കൾ ..
ജമാൽ കൊച്ചാങ്ങാടി ബിച്ചു തിരുമലഎന്നിവരുടെ വരികൾക്ക് സീറോബാബു ഈണം പകർന്ന ഗാനങ്ങൾ ഈ ചിത്രത്തിലുണ്ട് താരനിര ക്ര.
താരം വേഷം 1 പ്രേംനസീർ മാധവൻ തമ്പി 2 ശങ്കർ പ്രദിപ് 3 അംബിക സുമ 4 മോഹൻലാൽ മുരളി 5 പൂർണ്ണിമ ജയറാം അർച്ചന 6 സീമ 7 കവിയൂർ പൊന്നമ്മ ശാരദ 8 ജഗന്നാഥ വർമ്മ കേശവൻ നമ്പൂതിരി 9 ആലുമ്മൂടൻ ഗോപി 10 മമ്മൂട്ടി അതിഥിവേഷം 11 പി എ ലത്തീഫ് 12 അൻസാർ 13 ഹമീദ് 14 ഭാസി കെ നായർ 15 ഉദയപ്പൻ 16 മാസ്റ്റർ അസീം പാട്ടരങ്ങ്
ഗാനങ്ങൾ : ജമാൽ കൊച്ചങ്ങാടി , ബിച്ചു തിരുമല ഈണം : സീറോ ബാബു , നമ്പർ.
പാട്ട് പാട്ടുകാർ രചന രാഗം 1 എൻ മനസ്സിൽ [പെ] വാണി ജയറാം ജമാൽ കൊച്ചങ്ങാടി 2 എൻ മനസ്സിൽ (ആ) പി. ജയചന്ദ്രൻ ജമാൽ കൊച്ചങ്ങാടി 3 നക്ഷത്രങ്ങൾ ചിമ്മും പി. ജയചന്ദ്രൻ വാണി ജയറാം ബിച്ചു തിരുമല
, അവലംബം പുറത്തേക്കുള്ള കണ്ണികൾ മറക്കില്ലൊരിക്കലും ഇന്റർനെറ്റ് മൂവി ഡാറ്റാബേസിൽ ചിത്രം കാണൂക
മറക്കില്ലൊരിക്കലും
മറഡോണ (ചലച്ചിത്രം)
ടോവിനോ തോമസിനെ നായകനാക്കി നവാഗതനായ വിഷ്ണു നാരായണൻ സംവിധാനം ചെയ്യുന്ന പുതിയ മലയാളചിത്രമാണ് മറഡോണ .
കൃഷ്ണമൂർത്തിയാണ് ചിത്രത്തിന്റെ രചന നിർവഹിച്ചിരിക്കുന്നത്.
സുഷിൻ ശ്യാമാണ് ചിത്രത്തിന്റെ സംഗീതസംവിധാനവും പശ്ചാത്തലസംഗീതവും ചെയ്യുന്നത്.
ക്യാമറ കൈകാര്യം ചെയ്തിരിക്കുന്നത് ദീപക് ഡി. മേനോനും എഡിറ്റിംഗ് സൈജു ശ്രീധരനും ആണ്.
അവലംബം പുറം കണ്ണികൾ മറഡോണ ഇന്റർനെറ്റ് മൂവി ഡാറ്റാബേസിൽ Star Tovino Thomas talks about Maradona movie Tovino Thomas stars for the second time in a Malayalam movie Maradona movie updates and news Tovino Thomas to play as an antagonist
മറകെലെ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Marakele_National_Park
ദക്ഷിണാഫ്രിക്കയിലെ ലിംപൊപൊ പ്രൊവിൻസിലെ വാട്ടർബെർഗ്ഗ് ജൈവമണ്ഡലത്തിന്റെ ഭാഗമായ ദേശീയോദ്യാനമാണ് മറകെലെ ദേശീയോദ്യാനം (ക്രാൻസ്ബെർഗ്ഗ് ദേശീയോദ്യാനം എന്നറിയപ്പെട്ടിരുന്നു).
References പുറത്തേക്കുള്ള കണ്ണികൾ Marakele National Park Marakele Contractual National Park Archived 2007-12-23 at the Wayback Machine .
Archived 2015-01-09 at the Wayback Machine .
മറക്കാത്ത കഥകൾ ഇംഗ്ലീഷ് വിലാസം https://ml.wikipedia.org/wiki/Marakkatha_Kathakal
എസ്.കെ. നായർ രചിച്ച  ഗ്രന്ഥമാണ് മറക്കാത്ത കഥകൾ .
1973-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ഈ കൃതി മലയാള മനോരമ ആഴ്ച്ചപ്പതിപ്പിൽ ഖണ്ഡശഃ പ്രസിദ്ധീകരിക്കപ്പെട്ടിരുന്നു.
പിന്നീട് എൻ.ബി.എസ്. പുസ്തകരൂപത്തിൽ പ്രസിദ്ധപ്പെടുത്തി.
ഈ ഗ്രന്ഥത്തിന്റെ മൂന്നു വോളിയങ്ങൾ പുറത്തിറങ്ങിയിട്ടുണ്ട് അവലംബം
മറന്നുവെച്ച വസ്തുക്കൾ ഇംഗ്ലീഷ് വിലാസം https://ml.wikipedia.org/wiki/Marannu_vecha_vasthukkal
സച്ചിദാനന്ദൻ രചിച്ച കവിതാസമാഹമാണ് മറന്നു വച്ച വസ്തുക്കൾ .
2012ൽ കവിതയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ സമാഹാരത്തിന് ലഭിച്ചു.
ഡി.സി. ബുക്സാണ് ഈ കൃതിയുടെ പ്രസാധകർ.
അവലംബം ↑ ↑ http://www.maebag.com/Product/9987/Marannu%20Vacha%20Vasthukkal%5Bപ്രവർത്തിക്കാത്ത+കണ്ണി%5D
മറയൂർ ശർക്കര ഇംഗ്ലീഷ് വിലാസം https://ml.wikipedia.org/wiki/Marayur_sharkara
ശർക്കര നിർമ്മാണം
പരമ്പരാഗത രീതിയിലാണ് ഇവയുടെ  ഉൽപാദനം.
കരിമ്പ് വെട്ടിയെടുത്ത് ചതച്ച് നീര് എടുക്കുന്നു.
യന്ത്രത്തിന്റെ സഹായത്തോടെ എടുത്ത നീര് വലിയ ഡ്രമ്മിൽ പകർത്തിവയ്ക്കുന്നു.
മുകൾഭാഗത്തെ തെളിഞ്ഞ നീര് ശർക്കരയുണ്ടാക്കുന്ന വലിയ പാത്രത്തിലേക്കു മാറ്റുന്നു.
1000 ലീറ്റർ തിളപ്പിക്കാൻ ഉപയോഗിക്കുന്ന പാത്രത്തെ കൊപ്രയെന്നാണ് വിളിക്കുന്നത്.
കൊപ്ര അടുപ്പിൽ വച്ചു ചൂടാക്കുന്നു.
ചൂടാക്കാനായി കത്തിക്കുന്നത് നീരെടുത്ത ചണ്ടി.
ചൂടായി വരുമ്പോൾ കുറച്ച് കുമ്മായം ചേർക്കുന്നു.
മുകളിലെ അഴുക്ക് കോരി നീക്കുന്നു.
വെള്ളത്തിന്റെ അംശം മാറുമ്പോൾ മറ്റൊരു പാത്രത്തിലേക്കു കപ്പിയുടെ സഹായത്തോടെ മാറ്റുന്നു.
ചൂടാറുമ്പോൾ കൈകൊണ്ട് ഉരുട്ടിയെടുക്കുന്നു.
ബ്ലീച്ചിങ് നടത്താനായി ഹൈഡ്രോസ് തുടങ്ങിയ രാസവസ്തു  ചേർക്കാത്തതിനാൽ ആരോഗ്യപ്രശ്നങ്ങൾക്കു സാധ്യതയില്ല.
കൈകൊണ്ട് ഉരുട്ടിയെടുക്കുന്നതിനാൽ ശർക്കരകളിൽ കൈപ്പാട്  തെളി‍ഞ്ഞു കാണാം.
ഇരുമ്പിന്റെ അംശവും  കൂടുതലുള്ളതും കാൽസ്യം കൂടുതലുള്ളതുമാണ്.
സോഡിയത്തിന്റെ
അളവ് കുറവും കല്ല്, ചെളി മുതലായവ കുറവുമാണ്.
മറ്റു ശർക്കരയേക്കാൾ  ഉപ്പിന്റെ അംശം കുറവും മധുരം കൂടുതലുമാണ്.
കേരള വനം-വന്യജീവി വകുപ്പിന്റെ കീഴിലുള്ള വനശ്രീ ഏജൻസിയുടെ യൂണിറ്റുകളിൽ നിന്നും ഈ ഉല്പ്ന്നം നേരിട്ട് വാങ്ങാവുന്നതാണ്.
മുകളിൽ പറഞ്ഞിട്ടുള്ള മറയൂർ ശർക്കര കാന്തല്ലൂർ - മറയൂർ കർഷകരിൽ നിന്ന് നേരിട്ട് കൊല്ലം ജില്ലയിൽ കൊല്ലം ബൈപ്പാസിന് അഭിമുഖമായിട്ടുള്ള ശബരി ഗ്രാമം - കർഷകന്റെ കട (98460 22556)എന്ന സ്ഥാപനത്തിൽ ലഭ്യമാണ്.
അവലംബം ↑ https://www.manoramaonline.com/pachakam/features/2019/03/09/marayoor-jaggery-got-GI-status.html
റലോക്സിഫീൻ
Evista എന്ന ബ്രാൻഡ് നാമത്തിൽ വിൽക്കുന്ന റലോക്സിഫീൻ, ആർത്തവവിരാമം സംഭവിച്ച സ്ത്രീകളിലും ഗ്ലൂക്കോകോർട്ടിക്കോയിഡുകൾ ഉപയോഗിക്കുന്നവരിലും ഓസ്റ്റിയോപൊറോസിസ് തടയുന്നതിനും ചികിത്സിക്കുന്നതിനും ഉപയോഗിക്കുന്ന മരുന്നാണ്.
ഇംഗ്ലീഷ്: Raloxifene , ഓസ്റ്റിയോപൊറോസിസിന് ഇത് ബിസ്ഫോസ്ഫോണേറ്റുകളേക്കാൾ ഇഫക്റ്റ് കുറവാണ്.
ഉയർന്ന അപകടസാധ്യതയുള്ളവരിൽ സ്തനാർബുദ സാധ്യത കുറയ്ക്കാനും ഇത് ഉപയോഗിക്കുന്നു.
വായിലൂടെയാണ് എടുക്കുന്നത്.
സാധാരണ പാർശ്വഫലങ്ങളിൽ ഹോട്ട് ഫ്ലാഷുകൾ, കാലിലെ മലബന്ധം, വീക്കം, സന്ധി വേദന എന്നിവ ഉൾപ്പെടുന്നു .
ഗുരുതരമായ പാർശ്വഫലങ്ങളിൽ രക്തം കട്ടപിടിക്കുന്നതും ഹൃദയാഘാതവും ഉൾപ്പെടാം.
ഗർഭകാലത്ത് ഉപയോഗിക്കുന്നത് കുഞ്ഞിന് ദോഷം ചെയ്യും .
മരുന്ന് കഴിക്കുന്നത് ആർത്തവ ലക്ഷണങ്ങളെ വഷളാക്കും.
റലോക്സിഫെൻ ഒരു സെലക്ടീവ് ഈസ്ട്രജൻ റിസപ്റ്റർ മോഡുലേറ്ററാണ് (എസ്ഇആർഎം) അതിനാൽ ഈസ്ട്രജൻ റിസപ്റ്ററിന്റെ (ഇആർ) മിക്സഡ് അഗോണിസ്റ്റ്-എതിരാളി.
ഇത് എല്ലുകളിൽ ഈസ്ട്രജനിക് ഫലങ്ങളും സ്തനങ്ങളിലും ഗർഭാശയത്തിലും ആന്റിസ്ട്രജനിക് ഫലങ്ങളുമുണ്ട്.
റഫറൻസുകൾ ↑ 1 2 3 4 5 6 1 2 3 4 5 6 ↑ 1 2 3 4 5 6 7 8 ↑
റവ ഇംഗ്ലീഷ് വിലാസം https://ml.wikipedia.org/wiki/Rava
ഗോതമ്പിൽ നിന്നും ഉണ്ടാക്കുന്ന ഒരു ഉത്പന്നമാണ് റവ .
ദക്ഷിണേന്ത്യൻ ഭക്ഷണത്തിൽ സാധാരണയായി ഉപയോഗിക്കുന്ന ഇതിന്റെ ഘടന ചെറിയ തരികളായാണ്.
റവ പ്രധാനമായും ഉപ്പുമാവ് , ഇഡ്ഡലി , ദോശ എന്നിവ മുതൽ മധുരപലഹാരങ്ങളായ കേസരി , ലഡ്ഡു എന്നിവയുടെ നിർമ്മാണത്തിനുവരെ റവ ഉപയോഗിക്കുന്നു.
അവലംബം ↑ thespruce.com-ൽ നിന്നും ശേഖരിച്ചത് 2.3.2018
റവന്യൂ വില്ലേജ് ഇംഗ്ലീഷ് വിലാസം https://ml.wikipedia.org/wiki/Revenue_Village
ഇന്ത്യയിലെ നിർവചിക്കപ്പെട്ട അതിർത്തികളുള്ള ഒരു ചെറിയ ഗ്രാമ ഭരണ പ്രദേശമാണ് റവന്യൂ വില്ലേജ് .
ഒന്നോ അതിലധികമോ ചെറുഗ്രാമങ്ങൾ അടങ്ങിയതാണ് ഒരു റവന്യൂ വില്ലേജ്.
വില്ലേജ് അഡ്മിനിസ്ട്രേറ്റീവ് ഓഫീസർ (VAO) അഥവാ വില്ലേജ് ഓഫീസർ ആണ് റവന്യൂ വില്ലേജിന്റെ ഉയർന്ന ഉദ്യോഗസ്ഥൻ.
അക്ബർ ചക്രവർത്തിയുടെ റവന്യൂ മന്ത്രി രാജാ തോഡർ മാൾ അവതരിപ്പിച്ച ഭൂപരിഷ്‌കരണ സമ്പ്രദായത്തിന്റെ ഭാഗമായാണ് റവന്യൂ വില്ലേജ് എന്ന ആശയം രൂപപ്പെടുന്നത്.
കൃഷിയുടെ വ്യാപ്തി, ഭൂമിയുടെ സ്വഭാവം, വിളകളുടെ ഗുണമേന്മ എന്നിവയനുസരിച്ച് ഭൂവരുമാനം വിലയിരുത്തി നികുതിനിർണ്ണയം നടത്തുക എന്നതായിരുന്നു പരിഷ്കരണത്തിന്റെ അന്തസത്ത.
പതിനെട്ടാം നൂറ്റാണ്ടിൽ, തങ്ങളുടെ കീഴിലെ പ്രാദേശിക ഭരണാധികാരികളെ നികുതി പിരിവിനായി സഹായിക്കാനായി മറാത്തർ ഓരോ റവന്യൂ വില്ലേജിന്റെയും ഭൂപടങ്ങൾ തയ്യാറാക്കി വന്നു.
മുഗൾ സാമ്രാജ്യത്തിനുള്ളിൽ ഈ സംവിധാനം കുറ്റമറ്റ ഒന്നായി വികസിച്ചിരുന്നില്ലെങ്കിലും, പിൽക്കാലത്തെ ബ്രിട്ടീഷ് ഇന്ത്യൻ ഭരണത്തിൽ കൊണ്ടുവന്ന റവന്യൂ സമ്പ്രദായത്തിന്റെ അടിസ്ഥാനമായി അത് മാറി.
നികുതിശേഖരണത്തിനായുള്ള ഏറ്റവും അടിസ്ഥാന ഘടകമാണ് റവന്യൂ വില്ലേജ്.
ഇതിന് മുകളിലായി താലൂക്ക്,റവന്യൂ ഡിവിഷൻ, ജില്ല എന്നീ സംവിധാനങ്ങൾ നിലനിൽക്കുന്നു.
ഗ്രാമവികസനത്തിനും ആസൂത്രണത്തിനുമായി പഞ്ചായത്തീരാജ് എന്ന സംവിധാനം നിലനിൽക്കുന്നുണ്ട്.
റയ്സിൻ This article may be expanded with text translated from the corresponding article in English .
(2021 ഏപ്രിൽ) Click [show] for important translation instructions.
A model attribution edit summary Content in this edit is translated from the existing English Wikipedia article at [[:en:Ricin]]; see its history for attribution.
You should also add the template {{Translated|en|Ricin}} to the talk page .
ഇംഗ്ലീഷ് വിലാസം https://ml.wikipedia.org/wiki/Ricin
ആവണക്കിന്റെ കുരുവിൽ നിന്നും ഉൽപാദിപ്പിക്കുന്ന ഒരു മാരകവിഷമാണ് റയ്സിൻ .
കുറച്ച് ഉപ്പുമണികളുടെ മാത്രം വലിപ്പം വരുന്ന ഒരു ഡോസ് ശുദ്ധമായ റയ്സിൻ പൗഡറിനു ഒരു മനുഷ്യനെ കൊല്ലാനാവും .
റവല്യൂഷണറി മാർക്സിസ്റ്റ് പാർട്ടി ഇംഗ്ലീഷ് വിലാസം https://ml.wikipedia.org/wiki/Revolutionary_Marxist_Party ഈ ലേഖനം അല്ലെങ്കിൽ ഭാഗം വികസിപ്പിക്കുവാൻ സഹായിക്കുക.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) യിൽ നിന്നും ഏറാമ്മല ഗ്രാമപഞ്ചായത്തിലെ പ്രസിഡന്റ് സ്ഥാനത്തെ തർക്കങ്ങളെ തുടർന്ന് വിട്ടുപോന്നവർ ടി.പി. ചന്ദ്രശേഖരന്റെ നേതൃത്വത്തിൽ കോഴിക്കോട് ജില്ലയിലെ വടകരയ്ക്കടുത്ത് ഒഞ്ചിയം എന്ന സ്ഥലത്ത് രൂപീകരിച്ച ഇടതുപക്ഷ പാർട്ടിയാണ് റെവലൂഷ്യണറി മാർക്സിസ്റ്റ്‌ പാർട്ടി (ആർ.എം.പി) .
സി.പി.എമ്മിന് ഏറെ സ്വാധീനം ഉണ്ടായിരുന്ന ഒഞ്ചിയം ഗ്രാമപഞ്ചായത്ത് സി.പി.എമ്മിൽ നിന്ന് റെവലൂഷ്യണറി മാർക്സിസ്റ്റ്‌ പാർട്ടി പിടിച്ചെടുത്തത് ആർ.എം.പിയുടെ നല്ല രീതിയിലുള്ള രാഷ്ട്രീയ സ്വാധീനം അവിടെ കാണിച്ചിരുന്നു.
സ്ഥാപക നേതാവ്
ആർ.എം.പി. എന്ന് ചുരുക്കെപേരിലറിയപ്പെടുന്ന പാർട്ടിയുടെ സ്ഥാപക നേതാവ് ടി.പി ചന്ദ്രശേഖരനാണ്.
2012 മെയ്‌ 4-ന് രാത്രി 10 മണിക്ക് വടകരക്കടുത്തു വള്ളിക്കാട് വെച്ച് കൊല്ലപ്പെട്ടു.
പാതകത്തിന്റെ വിശദവിവരങ്ങൾ ടി.പി. ചന്ദ്രശേഖരൻ വധക്കേസ്‌ എന്ന താളിലുണ്ട്.
പാർട്ടി രൂപീകരണം
ഏറാമല പഞ്ചായത്തു പ്രസിഡന്റ് സ്ഥാനം എൻ. വേണുവിൽ നിന്ന് ജനതാദളിന് വിട്ടുകൊടുക്കാനുള്ള പ്രാദേശിക സി.പി.ഐ(എം) നേതാക്കളുടെ തീരുമാനത്തിനെതിരെ ടി.പി.ചന്ദ്രശേഖരനും മറ്റ് സഖാക്കളും പ്രതികരിച്ചു.
തുടർന്ന് പാർട്ടി വിട്ട് മറ്റു സമാന മനസ്കരായ സഖാക്കളോടുചേർന്ന് 2009-ൽ ഒഞ്ചിയത്ത് റെവല്യൂഷണറി മാർക്സിസ്റ്റ് പാർട്ടി (ആർ.എം.പി) രൂപീകരിക്കുകയായിരുന്നു .
റയൻ ഗിഗ്സ് ഇംഗ്ലീഷ് വിലാസം https://ml.wikipedia.org/wiki/Ryan_Giggs
തന്റെ ക്ലബ് കരിയർ മുഴുവൻ മാഞ്ചസ്റ്റർ യുണൈറ്റഡിന് വേണ്ടി കളിച്ച വെൽഷ് ഫുട്ബോൾ കളിക്കാരനാണ് റയൻ ജോസഫ് ഗിഗ്സ് (ജനനം: നവംബർ 29 , 1973 -).
1990-കളിൽ ഇടത്-വിങ്ങറായി കളി തുടങ്ങി, 2000-രങ്ങളുടെ തുടക്കത്തിലും ആ സ്ഥാനത്ത് തുടർന്ന ഇദ്ദേഹം ഈയിടെയായി പ്ലേമേക്കറായാണ് കളിക്കുന്നത്.
പല ഫുട്ബോൾ റെക്കോർഡുകളും ഇദ്ദേഹത്തിന്റെ പേരിലുണ്ട്.
2009 മെയ് 16-ന് ഇംഗ്ലീഷ് ഫുട്ബോളിലെ ഉയർന്ന ഡിവിഷനിലെ ലീഗ് ടൈറ്റിൽ മെഡൽ 11 തവണ നേടുന്ന ആദ്യ കളിക്കാരനായി.
തുടർച്ചയായി രണ്ട് വർഷം (1992-ലും 1993-ലും) പി.എഫ്.എ. യങ് പ്ലെയർ ഓഫ് ദ ഇയർ പുരസ്കാരം നേടിയ ആദ്യ കളിക്കാരൻ ഗിഗ്സാണ്.
പ്രീമിയർ ലീഗിന്റെ ആരംഭം മുതൽ അതിന്റെ എല്ലാ സീസണിലും ഗോളടിച്ച ഒരേയൊരു കളിക്കാരനും ഇദ്ദേഹമാണ്.
യുവെഫ ചാമ്പ്യൻസ് ലീഗിൽ തുടർച്ചയായി 12 സീസണിൽ ഗോളടിച്ച ആദ്യ കളിക്കാരനായ ഇദ്ദേഹം 2007-ൽ പി.ഫ്.
എ.-യുടെ ഈ നൂറ്റാണ്ടിന്റെ ടീമിലേക്കും 2003-ൽ ഈ പതിറ്റാണ്ടിന്റെ ഇംഗ്ലീഷ് പ്രീമിയർ ലീഗ് ടീമിലേക്കും ഈ നൂറ്റാണ്ടിന്റെ എഫ്.എ. കപ്പ് ടീമിലേക്കും തിരഞ്ഞെടുക്കപ്പെട്ടു.
മാഞ്ചസ്റ്റർ യുണൈറ്റഡ് 11 പ്രീമിയർ ലീഗും 3 ലീഗ് കപ്പും നേടിയപ്പോഴെല്ലാം ടീമിലുണ്ടായിരുന്ന ഒരേയൊരു കളിക്കാരനാണ് ഗിഗ്സ്.
2008 മെയ് 21-ന് യുവെഫ ചാമ്പ്യൻസ് ലീഗ് ഫൈനലിൽ കളിച്ചുകൊണ്ട് ഇദ്ദേഹം സർ ബോബി ചാൾട്ടണെ മറികടന്ന് മാഞ്ചസ്റ്റർ യുണൈറ്റഡിനു വേണ്ടി ഏറ്റവുമധികം തവണ കളിച്ച താരം എന്ന നേട്ടം സ്വന്തമാക്കി.
അന്താരാഷ്ട്ര തലത്തിൽ വെൽഷ് ദേശീയ ടീമിനു വേണ്ടി കളിച്ച ഗിഗ്സ് 2007 ജൂൺ 2-ന് വിരമിച്ചു.
വെയ്ൽസിനു വേണ്ടി കളിച്ച ഏറ്റവും പ്രായം കുറഞ്ഞ കളിക്കാരിലൊരാളായിരുന്നു ഇദ്ദേഹം.
ഫുട്ബോൾ ലോകത്തെ പല ബഹുമതികളും നേടിയ ഇദ്ദേഹം ഫുട്ബോൾ ലീഗ് 100 ലെജന്റ്സ് പട്ടികയിൽ ഇടം നേടിയിട്ടുണ്ട്.
2007 ഓഫീസർ ഓഫ് ബ്രിട്ടിഷ് എമ്പയർ (ഒ.ബി.ഇ.) പദവി ലഭിച്ചു.
ഇംഗ്ലീഷ് ഫുട്ബോളിന് ഇദ്ദേഹം നൽകിയ സംഭാവനകൾ കണക്കിലെടുത്ത് 2005-ൽ ഇംഗ്ലീഷ് ഫുട്ബോൾ ഹോൾ ഓഫ് ഫേമിലേക്ക് പ്രവേശിക്കപ്പെട്ടു.
റയിൽപ്പാളങ്ങൾ
ജി. ശങ്കരപ്പിള്ള രചിച്ച നാടകമാണ് റയിൽപ്പാളങ്ങൾ .
1964-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
റയീസ്
2017 ൽ പുറത്തിറങ്ങിയ ഒരു ഇന്ത്യൻ ആക്ഷൻക്രൈം ത്രില്ലർ ചിത്രമാണ് റയീസ്.
ഗൊരീ ഖാൻ , റിതേഷ് സിദ്ധ്വാനി , ഫർഹാൻ അക്തർ എന്നിവരുടെ ഉടമസ്ഥതിയലുള്ള റെഡ് ചില്ലീസ് എൻറർടെയിൻമെൻറ് എക്സൽ എൻറർടെയിൻമെൻറ് എന്നീ ബാനറുകളിൽ ഈ ചിത്രം സംവിധാനം ചെയ്തത് രാഹുൽ ധോലാക്കിയ ആണ്.
ഷാരുഖ് ഖാൻ , മഹീറാ ഖാൻ , നവാസുദ്ദീൻ സിദ്ധീഖി , സണ്ണി ലിയോൺ , ഫർഹാൻ അക്തർ , മുംതാസ് സോർക്കർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
സംഗീത സംവിധാനം രാം സമ്പത്ത് ആയിരുന്നു.
ഒരു അധോലോക മദ്യ രാജാവും (ഷാരുഖ് ഖാൻ) അയാളുടെ ഗുജറാത്തിലുള്ള അധോലാക സാമ്രാജ്യം പാടേ തകർത്തെറിയുമെന്ന് പ്രതിജ്ഞയെടുത്ത നിശ്ചയദാർഢ്യക്കാരനായ ഒരു പോലീസ് ഓഫീസറും (നവാസുദ്ദീൻ സിദ്ദീഖി) തമ്മിലുള്ള പോരാട്ടമാണ് കഥാതന്തു.
ചിത്രം റലീസ് ചെയ്തത് 2017 ജനുവരി 25 നാണ്.
അഭിനേതാക്കൾ ഷാരുഖ് ഖാൻ - റയീസ് മഹീറാ ഖാൻ - ആസിയ (റയീസിൻറെ ഭാര്യ) നവാസുദ്ദീൻ സിദ്ദീഖി - ഐ.പി.എസ് ജയ്‍ദീപ് അംബലാൽ മജുംദാർ മുഹമ്മദ് സീഷാൻ അയ്യൂബ് - സിദ്ദീഖ്, (റയീസിൻറെ സുഹൃത്തും മനസാക്ഷി സൂക്ഷിപ്പുകാരനും) ഷീബ ഛദ്ദ - റയീസിൻറെ മാതാവ് ശുഭം ചിന്താമണി - റയീസിൻറെ കുട്ടിക്കാലം ശുഭം തുക്കാറാം - സിദ്ദീഖിൻറ കുട്ടിക്കാലം അതുൽ കുൽക്കർണ്ണി - ജയ്‍രാജ് നരേന്ദ്ര ധാ -മൂസാഭായി ജയ്‍ദീപ് അഹ്‍ലാവത് - മൂസാഭായിയുടെ അസിസ്റ്റൻറ് ഉദയ് ടിക്കേക്കർ -പാഷാഭായി പ്രമോദ് പഥക് - ഗുജറാത്ത് മുഖ്യമന്ത്രി ഉത്‍കർഷ് മസുംദാർ - ഡോക്ടർ (ഐ - സ്പെഷ്യലിസ്റ്റ്) ലവ്‍ലീൻ മിശ്ര - രത്‍ന മാഡം (സ്കൂൾ ടീച്ചർ) അനിൽ മാംഗെ - ഖസീം രാജ് അർജുൻ - ഇല്ല്യാസ് ഭഗ്‍വാൻ തിവാരി - ഇൻസ്‍പെക്ടർ ദേവ്‍ജി സണ്ണി ലിയോൺ - ഗസ്റ്റ് റോൾ ("ലൈല ഒ ലൈല" എന്ന ഗാനരംഗം) ഗാനങ്ങൾ എണ്ണം ഗാനം ഗാനരചന സംഗീതം ഗായകൻ/ഗായിക നീളം (മി.:സെ.) 1 Laila Main Laila Indeevar,
Javed Akhtar Kalyanji–Anandji,
Ram Sampath പാവ്‍നി പാണ്ഡേ 5:06 2 "Zaalima" Amitabh Bhattacharya JAM8 അർജിത് സിംഗ് , ഹർഷ്‍‍ദീപ് കൌർ 4:59 3 "Udi Udi Jaye Javed Akhtar Ram Sampath സുഖ്‍വീന്ദർ സിംഗ് ,
ഭൂമി ത്രിവേദി , 4:20 4 Dhingana Mayur Puri Aheer (JAM8),
OmGrown മിക്കാ സിംഗ് 2:46 5 "Enu Naam Che Raees Ram Sampath,
Hiral Brahmbhatt Ram Sampath രാം സമ്പത്ത്, തരന്നും മാലിക്ക് 3:00 6 Saanson Ke Manoj Yadav Aheer (JAM8) കെ.കെ. 4:02 7 Ghammar Ghammar Traditional Ram Sampath റോഷൻ രാത്തോഡ് 2:39 8 Halka Halka Javed Akhtar Ram Sampath ശ്രേയാ ഘോഷാൽ , സോനു നിഗം , രാം സമ്പത്ത് 3:58 References അവലംബം ↑ ↑ ↑ ↑ ↑ ↑ ↑ ↑ ↑ ↑
റവന്യു കമ്മിയും ധനകമ്മിയും ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു സാമ്പത്തിക വർഷത്തിൽ സർക്കാരിനു ലഭിക്കുന്ന റവന്യു ചിലവിൽ നിന്നു റവന്യു വരുമാനം കുറച്ചാൽ ലഭിക്കുന്നതാണ്  റവന്യു കമ്മി(revenue deficit).
ആകെ ചിലവിൽ നിന്ന് റവന്യൂ വരുമാനവും കടബാദ്ധ്യതയില്ലാത്ത മൂലധനവരവും കുറച്ചു കിട്ടുന്ന സംഖ്യ ആണ് ധന കമ്മി (fiscal deficit).
പലിശ അടവുകൾക്കല്ലാതായി എത്രമാത്രം തുക സർക്കാർ കടം എടുക്കുന്നു എന്നതിനെ കാണിക്കുന്നതാണ് പ്രാധമിക കമ്മി (primary deficit).
ഇന്ത്യ നേരിടുന്ന പ്രധാന വെല്ലുവിളികളിൽ ഒന്നാണ് കേന്ദ്രത്തിലും സംസ്ഥാനത്തിലും ഉയർന്ന സാമ്പത്തിക കമ്മി.2015-16 ൽ ധനക്കമ്മി 3.9% ഉം റവന്യു കമ്മി 2.8 % ഉം പ്രാധമിക കമ്മി 0.7% ഉം ആയിരുന്നു.
റയിഡ് ഇംഗ്ലീഷ് വിലാസം https://ml.wikipedia.org/wiki/RAID
സംഭരണശേഷി കുറഞ്ഞ ഹാർഡ് ഡിസ്കുകൾ കൂട്ടി ചേർത്ത് വലിയ സംഭരണശേഷി കൈവരുത്തുന്നതിന് കമ്പ്യൂട്ടറുകളിൽ ഉപയോഗിക്കുന്ന സാങ്കേതികവിദ്യയാണ് റയിഡ് (RAID- R edundant A rray of I nexpensive D isks).
റയിഡ് ഉപയോഗിച്ച് സംഭരണശേഷി കൂടുമെന്നു മാത്രമല്ല, പ്രവർത്തനശേഷിയിലും (Performance), ലഭ്യതയിലും (redundancy) എടുത്തുപറയത്തക്ക വർദ്ധന കൈവരിക്കാൻ കഴിയും.
ഉപയോഗത്തിനും പ്രവർത്തനശേഷിക്കും അനുസൃതമായി റയിഡ് പല രീതിയിൽ നിർമ്മിക്കാം; റയിഡ് ലെവൽ 0 ,റയിഡ് ലെവൽ 1 മുതലായവ ഇതിന് ഉദാഹരണങ്ങളാണ്.
ഹാർഡ് വേർ റയിഡ്
ഹാർഡ് വേർ റയിഡിൽ ഒരു പ്രത്യേക റയിഡ് കൺട്രോളർ ആവശ്യമാണ്.
ഇവ സെർവർകളുടെ മദർ ബോർഡിൽ ഉറപ്പിച്ച ശേഷം ഇന്റർഫേസ് കേബിൾ വഴി ഹാർഡ് ഡിസ്ക് കളുമായി ബ്ന്ധിപ്പിക്കുന്നു.
റയിഡിനെ നിയന്ത്രിക്കുന്നതും റയിഡ് ക്രമീകരിക്കുന്നതും ഈ കൺട്രോളർ കാർഡ് ആയിരിക്കും.
റയിഡ് കൺട്രോളർ സെർവർകളുടെ പ്രവർത്തനശേഷി വർദ്ധിപ്പിക്കാൻ സഹായിക്കുന്നു.
റയിഡ് ലെവലുകൾ റയിഡ് ലെവൽ 0 RAID Level 0
റയിഡ് ലെവൽ 0 യിൽ സാധാരണയായി 2 ഹാർഡ് ഡിസ്ക് കൾ ഉണ്ടാവും.
ഇവയിൽ ഡാറ്റാ തുല്യമായി വീതിച്ച് എഴുതുന്നു.
അതിനാൽ പ്രവർത്തനശേഷി കൂടുതലായിരിക്കും പക്ഷെ ലഭ്യത ഇല്ലാത്തതിനാൽ ഇത് വളരെ കുറച്ച് മാത്രമാണു ഉപയോഗിക്കുന്നത്.
ചില ദ്രുശ്യ സംയോജന രംഗത്തും (Video Editing and streaming) മറ്റും ഈ റെയിഡ് ഉപയോഗിക്കുന്നു.
റയിഡ് ലെവൽ 1 RAID Level 1
റയിഡ് ലെവൽ 1ൽ കുറഞ്ഞത് 2 ഹാർഡ് ഡിസ്കുകൾ ഉണ്ടാകും.
ഇവയിൽ ഒരേ ഡാറ്റ രണ്ടു ഹാർഡ് ഡിസ്കുകളിലും ഒരേ പോലെ എഴുതുന്നു ഇവയുടെ പ്രധാന ദോഷം ആകെയുള്ള സംഭരണ ശേഷിയുടെ പകുതി മാത്രമേ ലഭിക്കുകയുള്ളു എന്നതാണ്.
എങ്കിലും ഇവ ഓപ്രേറ്റിങ്ങ് സിസ്റ്റം ലോഡ് ചെയ്യുന്നതിനും മറ്റും ഉപയോഗിക്കുന്നു.
ഇതിൽ ഒരു ഹാർഡ് ഡിസ്ക് നഷ്ടപെട്ടാലും ഡാറ്റ അടുത്ത ഹാർഡ് ഡിസ്കിൽ നിന്നും ഉപയോഗിക്കാൻ സാധിക്കും.
താരതമ്യേന മെച്ചപെട്ട പ്രവർത്തനശേഷി ഈ റയിഡ് ലെവലിൽ നിന്നും പ്രതീഷിക്കാം.
റയിഡ് ലെവൽ 3 RAID Level 3
റയിഡ് ലെവൽ 3ൽ കുറഞ്ഞത് 3 ഹാർഡ് ഡിസ്കുകൾ ആവശ്യമാണ്.
ഇതിൽ ഒരു ഹാർഡ് ഡിസ്കിൽ പാരിറ്റി എഴുതുന്നു ബാക്കി ഹാർഡ് ഡിസ്ക് കളിൽ ഡാറ്റ തുല്യ വലിപ്പമുള്ള ബ്ലോക്കുകളായി തിരിച്ച് മാറി മാറി എഴുതുന്നു.
ഈ റയിഡ് ലെവൽ ഏകദേശം റയിഡ് ലെവൽ 5 നു തുല്യമാണു എന്നിരുന്നാലും റയിഡ് ലെവൽ 5ൽ പ്രവർത്തനശേഷി കൂടുതലുള്ളതിനാൽ റയിഡ് ലെവൽ 3 സാധാരണ ഉപയോഗിക്കറില്ല.
ഇതിൽ ഒരു ഹാർഡ് ഡിസ്ക് നഷ്ടപ്പെട്ടാൽ ഡാറ്റ ഉപയോഗിക്കാൻ പറ്റും.
റയിഡ് ലെവൽ 3യിൽ n-1 സംഭരണശേഷി ഉണ്ട് (n=ആകെ ഹാർഡിസ്ക്കു കളുടെ എണ്ണം.) റയിഡ് ലെവൽ 5 RAID Level 5
റയിഡ് ലെവൽ 5ലും കുറഞ്ഞത് 3 ഹാർഡ് ഡിസ്കുകൾ ആവശ്യമാണ്.
ഇതിൽ പാരിറ്റി പല ഹാർഡ് ഡിസ്ക് കളിലായി വീതിച്ച് എഴുതുന്നു ബാക്കി ഹാർഡ് ഡിസ്ക് കളിൽ ഡാറ്റ തുല്യ വലിപ്പമുള്ള ബ്ലോക്കുകളായി തിരിച്ച് മാറി മാറി എഴുതുന്നു.
റയിഡ് ലെവൽ 5ൽ പ്രവർത്തനശേഷി കൂടുതലായതിനാൽ ഇതു വളരെ സാധാരണയായി ഉപയോഗിക്കാറുണ്ട്.
റയിഡ് ലെവൽ 5ലും n-1 സംഭരണശേഷി ഉണ്ട്.
ഇതിലും ഒരു ഹാർഡ് ഡിസ്ക് നഷ്ടപ്പെട്ടാൽ ഡാറ്റ ഉപയോഗിക്കാൻ പറ്റും.
സോഫ്റ്റ് വേർ റയിഡ്
സോഫ്റ്റ് വേർ റയിഡിൽ പ്രത്യേക റയിഡ് കൺട്രോളർ ആവശ്യമല്ല.
ഇതിന്റെ ക്രമീകരണങ്ങൾ നടത്തുന്നത് ഓപ്രേറ്റിങ്ങ് സിസ്റ്റത്തിലാണ് .
വളരെ ചെലവു കുറഞ്ഞ ഈ രീതിയിൽ പക്ഷെ പ്രവർത്തനശേഷി ഒട്ടും കൂടില്ല എന്നു മാത്രമല്ല അല്പ്പം കുറയും.
സാധാരണയായി റയിഡ് ലെവൽ 0ഉം റയിഡ് ലെവൽ 1ഉം മാത്രമേ സോഫ്റ്റ് വേർ റയിഡിൽ ഉപയോഗിക്കാൻ സാധിക്കുകയുള്ളു.
താരതമ്യേന ചെറിയ സെർവർകളിൽ മാത്രമേ ഇത് ഉപയോഗിക്കാറുള്ളു.
മാറനെല്ലൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Maranalloor_Gramapanchayat
തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ നേമം ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 25.13 ച : കി.
മീ വിസ്തൃതിയുള്ള മാറനല്ലൂർ ഗ്രാമപഞ്ചായത്ത് .
അതിവേഗം നഗരവല്ക്കരിക്കപ്പെട്ടുകൊണ്ടിരിക്കുന്ന ഒരു ഗ്രാമമാണ് മാറനല്ലൂർ.
1953-ലാണ് മാറനല്ലൂർ ഗ്രാമപഞ്ചായത്ത് രൂപീകൃതമാവുന്നത്.
സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് നേമം വിസ്തീര്ണ്ണം 25.13 ചതുരശ്ര കിലോമീറ്റർ ജനസംഖ്യ 45,502 പുരുഷന്മാർ 22,293 സ്ത്രീകൾ 23,209 ജനസാന്ദ്രത 1276 സ്ത്രീ : പുരുഷ അനുപാതം 1014 സാക്ഷരത 89.35% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/maranalloorpanchayat Archived 2016-03-10 at the Wayback Machine .
മാറാ (പ്ലാന്റ്) ഇംഗ്ലീഷ് വിലാസം https://ml.wikipedia.org/wiki/Marah_(plant)
കുക്കുർബിറ്റേസി കുടുംബത്തിൽപ്പെടുന്ന നിലത്ത് പടർന്ന് വളരുന്ന വടക്കേ അമേരിക്കൻ സ്വദേശിയായ ഒരു സസ്യമാണ് മാറാ (the manroots, wild cucumbers, or cucumber gourds) സാധാരണ Old man in the ground എന്നു വിളിക്കപ്പെടുന്ന ഈ സസ്യം ബൈബിളിലെ പുറപ്പാടു പുസ്തകത്തിൽ 15: 22-25 -ൽ മാറായെ Exodus 15:22-25 കയ്പുള്ള ജലം എന്നു വിശേഷിപ്പിച്ചിരിക്കുന്നു.
ഇതിനെ അടിസ്ഥാനമാക്കി ജീനസ് മാറാ എന്നു പേർ നല്കിയിരിക്കുന്നു.
(ഇതിന് അങ്ങേയറ്റത്തെ കയ്പ്പ് സ്വഭാവമുള്ളതായി സസ്യശാസ്ത്രജ്ഞനായ ആൽബർട്ട് കെലോഗ് കുറിച്ചിരിക്കുന്നു).
അവലംബം Gunther, Erna (1973): Ethnobotany of Western Washington (Revised ed.).
University of Washington Press.
Pojar, Jim McKinnon, Andy (1994): Plants of the Pacific Northwest Coast .
Lone Pine Publishing.
പുറം കണ്ണികൾ Marah എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Jepson manual treatment of genus Marah Website About 5 California-native Marah Species
മാറാക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Marakkara_Gramapanchayat